Paprika

Paprika je jednogodišnja povrtna kultura uspravne razgranate stabljike, visine 50–80 cm. Listovi su jednostavne građe, sastavljeni od peteljke i desetak centimetara dugačke uske, jajaste i pri krajevima ušiljene plojke. Pojavljuju se naizmjenično na granama.

Korjenov sistem, u odnosu na dobro razvijenu nadzemnu masu, relativno je slabo razvijen. Sastoji se od primarnog korijena, koji se najčešće tokom presađivanja ošteti, te se horizontalno značajnije razvija bočno korijenje. Većina korijena se razvija plitko u tlu, horizontalno se šireći 30–50 cm od primarnog korijena, te prodirući u dubinu 30–60 cm.

Cvjetovi se formiraju nasuprot listovima, najčešće pojedinačno ili rjeđe po nekoliko zajedno. Potpune su građe. Sastoje se od zvonaste čaške svijetlozelene boje koju čini najčešće 5, a ponekad i više lapova i vjenčića sastavljenog od 5-8 u donjem dijelu međusobno sraslih latica, najčešće blijede, žućkasto sivkaste ili tamnoljubičaste boje. Prašnika također ima 5, rjeđe do 8, a tučak ima nadraslu peterogradnu plodnicu s puno sjemenih zametaka.

Plod je po botaničkoj klasifikaciji višesjemena boba različitog oblika, veličine i boje, koja može biti od blijedožućkaste, svijetlo i tamnozelene, do narandžaste, crvene ili smeđe boje.

 Plodovi paprike 
Plod paprike pregradama je podijeljen na više dijelova, čiji broj uvjetuje i njegov izgled. U unutrašnjosti ploda nalazi se sjemena loža na kojoj se nalazi glavnina sjemenki, dok je manji dio i na stijenkama pregrada. Ovisno o krupnoći ploda i razvijenosti sjemene lože u plodu paprike može se razviti do 500 sjemenki.

 Unutrašnjost ploda paprike 
Sjeme paprike je bubrežastog oblika, glatke površine i blijedožućkaste boje. Dužina sjemena je 3 – 4 mm, širina 2 – 3 mm i debljina do 1 mm. U jednom gramu ima 150 - 200 sjemenki.

 Sjeme paprike 
Sjemenka se sastoji od sjemene ljuske koja obavija sjemenku, endosperma u kojem se nalazi rezervna hranjiva tvar neophodna za početni razvoj mlade biljke, klica koju čine supke i klicin korjenčić, te pupka kojim je sjeme bilo pričvršćeno za sjemenu ložu. Sjeme uz povoljne uvjete čuvanja može zadržati klijavost do 5 godina.

 Također pogledajte 
 Čili

 Reference 

 Vanjski linkovi 

 Capsicum pepper factsheet from Purdue Guide to Medicinal and Aromatic Plants
 Capsicums: Innovative Uses of an Ancient Crop History, Botany, Breeding, and Pungency. Purdue University, Indiana, U.S.A.
 Capsicum and Chillies: Commercial Cultivation  DPI&F Queensland, Australia.
 https://bcgreenhouse.ca/wp-content/uploads/2015/11/Pepper-Production-Guide.pdf

Kategorija:Povrće
Kategorija:Solanales